ZAPISNIK SEJE V SREDO, 20. JUNIJA 2018

(2018/C 443/04)

VSEBINA

1. Zbirno poročilo z delavnice 9

2. Poročilo gospodarskih in socialnih partnerjev 9

3. Poročilo o mladinski konferenci 10

4. Izjava Carla B. Greenidga, podpredsednika in ministra za zunanje zadeve Gvajane 10

5. Izjava Ekaterine Zaharieve, podpredsednice vlade, pristojne za pravosodno reformo ter ministrice za zunanje zadeve Republike Bolgarije, predsedujoče Svetu EU 10

6. Čas za vprašanja Svetu 10

7. Razprava s Svetom – brez seznama govornikov 11

8. Poročilo o 15. regionalni seji (vzhodnoafriška regija), ki je od 11. do 13. aprila 2018 potekala v Nairobiju (Kenija) – poročilo sopredsednikov 11

9. Sprejetje zapisnika popoldanske seje v ponedeljek, 18. junija 2018, ter dopoldanske in popoldanske seje v torek, 19. junija 2018. 11

10. Glasovanje o predlogih resolucij, vključenih v poročila treh stalnih odborov 12

11. Glasovanje o nujnih predlogih resolucij 13

12. Razno 13

13. Datum in kraj 36. zasedanja Skupne parlamentarne skupščine 13

PRILOGA I ABECEDNI SEZNAM ČLANOV SKUPNE PARLAMENTARNE SKUPŠČINE 14

PRILOGA II SEZNAM PRISOTNIH NA SEJI V BRUSLJU (BELGIJA) OD 18. DO 20. JUNIJA 2018 18

ZAPISNIK DOPOLDANSKE SEJE V SREDO, 20. JUNIJA 2018

(Seja se je začela ob 9.08.)

PREDSEDUJOČI: Joseph OWONA KONO

začasni sopredsednik

1. Zbirno poročilo z delavnice

Clifford Andre (Sejšeli) je predstavil povzetek delavnice o biotehnoloških raziskavah za trajnostno kmetijstvo, s poudarkom na državah v razvoju. V soboto, 17. junija, so udeleženci obiskali Vlaams Instituut voor Biotechnologie (VIB) v Gentu (Belgija), ki se osredotoča na temeljne raziskave o molekularnih osnovah življenja, a izvaja specifične biotehnološke raziskave s poudarkom na državah v razvoju. Udeleženci so poslušali tri predstavitve in imeli voden ogled laboratorijev.

Govorili so: Catherine Bearder, Halifa Sallah (Gambija).

2. Poročilo gospodarskih in socialnih partnerjev

Predstavitev Brende King, članice spremljevalnega odbora za AKP pri Evropskem ekonomsko-socialnem odboru (EESO).

Brenda King, članica spremljevalnega odbora za AKP pri Evropskem ekonomsko-socialnem odboru, ki je nadomeščala gospoda Jaroslawa Mulewicza, predsednika spremljevalnega odbora AKP-EU, je predstavila pregled nedavnih dejavnosti EESO od njegove zadnje udeležbe na sestanku Skupne parlamentarne skupščine in prihodnjih dejavnosti spremljevalnega odbora.

Govorili so: Michel Kamano (Gvineja), Halifa Sallah (Gambija), Agnima Alain-Michel Lobognon (Slonokoščena obala).

3. Poročilo o mladinski konferenci

S soglasjem sopredsednikov je besedo dobil mladi predstavnik, ki so ga izbrali med udeleženci mladinske konference, in predstavil sklepe konference, ki so bili osredotočeni na potrebo po spodbujanju in podpiranju medkulturnega dialoga in vključevanja v vseh oblikah. V razpravi, ki je sledila, je bilo veliko navdušenja za vlogo, ki bi jo igrali mladi, in podanih je bilo več predlogov glede sodelovanja mladine pri delu skupščine. Louis Michel je predlagal ustanovitev „skupščine mladih AKP in EU“, ki bi potekala ob vsaki seji skupne parlamentarne skupščine. Podobno so drugi člani predlagali ustanovitev forumov mladih, v okviru katerih bi prispevali k vzajemnemu sodelovanju s skupno parlamentarno skupščino, pri tem pa bi se zgledovali po že obstoječih modelih.

Govorili so: Nafie Ali Nafie Ahmed (Sudan), Halifa Sallah (Gambija), Cheryl Sandra V. Husbands (Barbados), Louis Michel, Ben Abdallah Banda (Gana), Sir Louis Straker (Saint Vincent in Grenadine), Mathew Sahr Nyuma (Sierra Leone), Dexter Nduna (Zimbabve), Nafie Ali Nafie Ahmed (Sudan), Margaret Kamar (Kenija), Jacob Oulanyah (Uganda), Adjedoue Weidou (Čad), Heather Mwiza Sibungo (Namibija), Waven William (Sejšeli), Liuga Faumuina (Samoa), Agnima Alain-Michel Lobognon (Slonokoščena obala), Michèle Rivasi.

4. Izjava Carla B. Greenidga, podpredsednika in ministra za zunanje zadeve Gvajane

Carl B. Greenidge, podpredsednik in minister za zunanje zadeve Gvajane je v imenu predsedujočega svetu ministrov AKP opisal pomen skupne parlamentarne skupščine AKP-EU za dialog o razvoju, pri čemer je poudaril dejstvo, da gre za edini strukturiran forum te vrste za štiri geografske prostore na svetu. 79 držav AKP in 28 držav članic bi lahko igralo odločilno vlogo v oblikovanju globalnega upravljanja in odločanja v mednarodnem forumu.

Opozoril je na potrebo po zagotovitvi novega okvira za sodelovanje, ki bo bolj učinkovit, strateški, uravnotežen in usmerjen k rezultatom v bodočem partnerstvu po letu 2020. Nadalje je razglasil rezultate 107. zasedanja sveta ministrov AKP, ki je potekalo v Lomeju v Togu 30. maja 2018. Na njem je skupina AKP sprejela pogajalski mandat za sporazum o partnerstvu po izteku sporazuma iz Cotonouja – mandat, ki šteje za močan izraz enotnosti in solidarnosti vlad in narodov držav AKP.

Za zaključek se je zahvalil za močno podporo skupščine za ohranitev enotnosti skupine AKP in poudaril pomen pogajanj AKP in EU kot posameznih in enakopravnih subjektov.

5. Izjava Ekaterine Zaharieve, podpredsednice vlade, pristojne za pravosodno reformo ter ministrice za zunanje zadeve Republike Bolgarije, predsedujoče Svetu EU

Ekaterina Zaharieva, podpredsednica vlade, pristojna za pravosodno reformo ter ministrica za zunanje zadeve Republike Bolgarije, predsedujoča Svetu EU, je opisala ključne prednostne naloge predsedstva Bolgarije, pri čemer je izpostavila zlasti prihodnost odnosov AKP-EU po izteku sporazuma iz Cotonouja leta 2020. Poudarila je, da je pomembno, da AKP in EU združita moči v prizadevanjih za skupen, bolj globalen večstranski program. Pozdravila je sprejem pogajalskega mandata skupine AKP in napovedala, da bo svojega EU sprejela naslednji ponedeljek.

Pozvala je k okrepljenemu dialogu in razumevanju med AKP in EU ter dodala, da je ključnega pomena, da se odnosi AKP-EU nadalje prilagajajo novim okoliščinam in svetovnim razmeram. Poudarila je, da je treba za izboljšanje učinkovitosti poglobiti partnerstvo AKP-EU na regionalni ravni ter obravnavati in upoštevati regionalno dinamiko v Afriki, na Karibih in v Pacifiku. Prihodnji sporazum bi si moral prizadevati za razvoj skupnih in medsektorskih interesov na različnih ključnih področjih.

Poudarila je, da so bili podnebni ukrepi pomembno področje za sodelovanje, in pozvala k okrepitvi usklajenega ukrepanja in sodelovanja AKP-EU za izboljšanje odpornosti in boj proti ponavljajočim se nesrečam, ki jih je povzročil človek, in naravnim nesrečam, ki ogrožajo razvoj že tako občutljivih držav. Nadalje je opozorila, da je za demokratično partnerstvo ključnega pomena parlamentarna razsežnost, da bi okrepili dialog in razumevanje med narodi.

6. Čas za vprašanja Svetu

Dve vprašanji sta bili naslovljeni na Svet AKP in sedem na Svet EU.

(i) Carl B. Greenidge je v imenu Sveta AKP odgovoril na naslednji pisni vprašanji, ki jima niso sledila dodatna vprašanja: Prvo vprašanje Sabine Lösing o večji vlogi skupne parlamentarne skupščine v novem sporazumu o partnerstvu in vprašanje. Drugo vprašanje Nathalie Griesbeck (nadomestil jo je Thierry Cornillet) o nezakonitem ribolovu na Karibih.

(ii) Ekaterina Zaharieva je v imenu Sveta EU odgovorila na naslednja pisna vprašanja in dodatna vprašanja. Tretje vprašanje Joja Leinena (na začetku vprašanja ga je nadomestila Neena Gill) o razmerah v Gabonu. Četrto vprašanje Neene Gill o odsotnosti stališča Sveta o nasilnem zatiranju varnostnih sil v Demokratični republiki Kongo decembra 2017 in januarja 2018. Peto vprašanje Nathalie Griesbeck (nadomestil jo je Thierry Cornillet) o nezakonitem lovu na Karibih. Šesto vprašanje Catherine Bearder o trgovini s prostoživečimi vrstami in odnosih AKP-EU. Sedmo vprašanje Thierryja Cornilleta o potrebi po izboljšanju komunikacije glede financiranja EU in po usposabljanju lokalnih zainteresiranih strani za predložitev vlog za svoje projekte. Osmo vprašanje Laure Agea o prihodnosti programov/politik EU in ciljev trajnostnega razvoja. Deveto vprašanje Sabine Lösing (nadomestila jo je Lidia Senra Rodriguez) o večji vlogi skupne parlamentarne skupščine v novem sporazumu o partnerstvu.

7. Razprava s Svetom – brez seznama govornikov

Govorili so: Michèle Rivasi, Lucie Milebou Aubsson por. Mboussou (Gabon), Halifa Sallah (Gambija), Michel Kamano (Gvineja), Jomo Mfanawemakhosi Dlamini (Kraljevina Svazi).

Člani so se osredotočili na teme, kot so proračun EU in sledljivost evropskega razvojnega sklada (ERS), kmetijski sektor in masovna proizvodnja, politike v državah AKP glede uporabe pesticidov in plastike, sporazum o partnerstvu iz Cotonouja in regionalno povezovanje, rudarstvo, digitalna ekonomija in verige dodane vrednosti, prihodnost večletnega finančnega okvira, konflikti v svetovni trgovini in njihove posledice na gospodarstva AKP.

Ekaterina Zaharieva je v imenu Sveta EU odgovorila na vprašanja 1., 3. in 4.

Carl B. Greenidge je v imenu Sveta AKP odgovoril na vprašanji 2. in 3.

Govorili so: Clifford Andre (Sejšeli), Liuga Faumuina (Samoa), Spès-Caritas Njebarikanuye (Burundi), Ben Abdallah Banda (Gana), Dexter Nduna (Zimbabve), Adjedoue Weidou (Čad), Louis Michel.

Člani so se osredotočili na teme, kot so vloga poslancev v pogajalskem mandatu, majhne otoške države in nezakoniti, neprijavljeni in neregulirani ribolov, globalno segrevanje, višina morske gladine, plastični odpadki in stalež rib v Pacifiku, odprava sankcij EU proti Burundiju, prenos tehnologije v države AKP, razvoj infrastrukture, predlogi AKP za spodbujanje gospodarstva in zmanjšanje migracij ter vključitev ERS v proračun.

Carl B. Greenidge je v imenu Sveta AKP odgovoril na vprašanja 1., 5. in 6.

Ekaterina Zaharieva je v imenu Sveta EU odgovorila na vprašanja 1., 2., 3., 4. in 5.

8. Poročilo o 15. regionalni seji (vzhodnoafriška regija), ki je od 11. do 13. aprila 2018 potekala v Nairobiju (Kenija) – poročilo sopredsednikov

Michèle Rivasi, vršilka dolžnosti sopredsednika, je podala ustno poročilo o petnajstem regionalnem srečanju vzhodnoafriške regije. Poudarila je glavne teme razprave in posebej omenila potrebo po spodbujanju poglobljenega regionalnega povezovanja, ki bi okrepilo partnerstvo z zasebnim sektorjem in civilno družbo, ter po okrepitvi nadzornega mehanizma trgovanja, da bi dosegli trajnosten socialno-ekonomski in politični razvoj. Opozorila je, da je edina dolgoročna rešitev za odpravo vzrokov konfliktov okrepitev političnega dialoga ter sodelovanja in mednarodne podpore.

Za prihodnji sporazum AKP-EU po izteku sporazuma iz Cotonouja je poudarila potrebo po nadgradnji pravnega reda iz Cotonouja in upoštevanju novih svetovnih razmer, zlasti regionalnih posebnosti; enako pomembna je bila potreba po seznanjanju civilne družbe v državah AKP o poteku pogajanj.

9. Sprejetje zapisnika popoldanske seje v ponedeljek, 18. junija 2018, ter dopoldanske in popoldanske seje v torek, 19. junija 2018.

Zapisniki so bili sprejeti.

(Seja je bila prekinjena ob 12.35 in se je nadaljevala ob 15.01.)

PREDSEDUJOČI: Louis MICHEL

Sopredsednik

10. Glasovanje o predlogih resolucij, vključenih v poročila treh stalnih odborov

Sopredsednik je skupščino opozoril na postopke glasovanja.

(i) Odnosi med državami AKP in EU po izteku sporazuma iz Cotonouja: Močna parlamentarna razsežnost (AKP-EU/102.400/18/konč.)

(Odbor za politične zadeve)

Poročilo Jacoba Oulanyaha (Uganda) in Cristiana Dan Prede

Sprejeti predlogi sprememb: 1, 6, 7 in 1 ustni predlog spremembe uvodne izjave I

Zavrnjeni predlogi sprememb: 2, 3, 4 in 5.

Skupina PPE je zahtevala ločeno glasovanje o predlogu spremembe 2. Predlog spremembe je bil zavrnjen.

Skupina PPE je zahtevala ločeno glasovanje po delih o predlogu spremembe 3. Predlog spremembe je bil zavrnjen. Skupina S&D je zahtevala ločeno glasovanje po delih o uvodni izjavi F. Prvi del je bil sprejet.

Skupina S&D je zahtevala glasovanje po delih o odstavku 6 in ločeno glasovanje o dveh delih. Prvi del je bil sprejet.

Skupina PPE je zahtevala glasovanje po delih o odstavku 11 in ločeno glasovanje o drugem delu. Prvi del je bil sprejet.

Skupina PPE je zahtevala glasovanje po delih o odstavku 12 in ločeno glasovanje o drugem delu. Prvi del je bil sprejet.

Skupina PPE je zahtevala glasovanje po delih o odstavku 16 in ločeno glasovanje o drugem delu. Prvi del je bil sprejet.

Skupina PPE je zahtevala glasovanje po delih o odstavku 20 in ločeno glasovanje o drugem delu. Prvi del je bil sprejet.

Spremenjena resolucija je bila sprejeta s 62 glasovi za, brez glasov proti in 5 vzdržanimi glasovi.

(ii) Učinek nezakonite trgovine s fitosanitarnimi proizvodi, semeni in drugimi kmetijskimi surovinami na gospodarstvo držav AKP (AKP-EU/102.403/18/konč.)

(Odbor za gospodarski razvoj, finance in trgovino)

Poročilo Lucie Milebou Aubusson por. Mboussou (Gabon) in Marie Arena

Sprejeti predlogi sprememb: 2, 6, 7 in 8.

Zavrnjeni predlogi sprememb: 1, 4 in 5.

Brezpredmetni predlogi sprememb: 3

Skupina PPE je zahtevala glasovanje po delih za uvodno izjavo O. Uvodna izjava je bila sprejeta.

Skupina PPE je zahtevala ločeno glasovanje o odstavku 18. Odstavek je bil sprejet.

Spremenjena resolucija je bila soglasno sprejeta.

(iii) Socialne in okoljske posledice urbanizacije, zlasti dobrega ravnanja z industrijskimi in gospodinjskimi odpadki v državah AKP (AKP-EU/102.408/18/konč.)

(Odbor za socialne zadeve in okolje)

Poročilo Halife Sallaha (Gambija) in Eleni Teoharus (Eleni Theocharous)

Sprejet predlog spremembe: 2

Zavrnjeni predlog spremembe: 1

Skupini PPE in ECR sta zahtevali ločeno glasovanje po delih o odstavku 6. Prvi del je bil sprejet.

Spremenjena resolucija je bila soglasno sprejeta.

11. Glasovanje o nujnih predlogih resolucij

(i) Nujnost novih ukrepov za boj proti mednarodnemu terorizmu (AKP-EU/102.582/18/konč.)

Sprejeti predlogi sprememb: 1

Spremenjena resolucija je bila soglasno sprejeta.

(ii) Humanitarna kriza v Južnem Sudanu (AKP-EU 102.583/18/konč.)

Sprejeti predlogi sprememb: 1

Spremenjena resolucija je bila soglasno sprejeta s tremi vzdržanimi glasovi.

12. Razno

Sopredsednika sta se zahvalila članom, sosekretariatu, tolmačem in Komisiji za njihove prispevke.

13. Datum in kraj 36. zasedanja Skupne parlamentarne skupščine

36. zasedanje skupščine bo potekalo v Beninu, od 3. do 5. decembra 2018.

(Seja se je končala ob 15.32.)